એક પ્રબુદ્ધ વ્યક્તિમાં બીજો મહત્વનો ગુણ આ હોય છે કે તે પોતે બીજાની નિ:સ્વાર્થપણે સેવા કરવા માટે ઈચ્છુક હોય છે અને કાબેલ પણ હોય છે. તમે એક ધંધાદારી કે ગૃહસ્થ હોઈ શકો છો, આસ્તિક કે નાસ્તિક હોઈ શકો છો, એક સાદા ઝભ્ભામાં કે બીઝનેસ સુટમાં હોઈ શકો છો, તેને કઈ લેવાદેવા નથી. તમે બીજા માટે શું કરી રહ્યા છો તેને જ કઈ અર્થ છે. ધર્મો, પરંપરાઓ, લેબલો તો ફક્ત વિવિધ રીતે જીવન જીવવાની રીતો છે, જુદા જુદા દ્રષ્ટિકોણ માત્ર છે, બહુ બહુ તો એક અલગ વિચાર પ્રથા હોય છે, એનાંથી વિશેષ બીજું કશું નથી હોતું. જોકે જયારે શરતી માન્યતાઓ મરી જાય છે ત્યારે જ આત્મસાક્ષાત્કાર થાય છે. ત્યારે જ બધી શરૂઆત થાય છે.